Proposta għal REGOLAMENT TAL-KUNSILL li jemenda r-Regolament (KE) Nru 1292/2007 li jimponi dazju anti-dumping definittiv fuq importazzjonijiet ta’ tertuqa tat-tereftalat tal-polietilene (PET) li joriġinaw fl-Indja /* KUMM/2011/0207 finali - NLE 2011/0086 */





[pic] | KUMMISSJONI EWROPEA | Brussel 14.4.2011 KUMM(2011) 207 finali 2011/0086 (NLE) Proposta għal REGOLAMENT TAL-KUNSILL li jemenda r-Regolament (KE) Nru 1292/2007 li jimponi dazju anti-dumping definittiv fuq importazzjonijiet ta’ tertuqa tat-tereftalat tal-polietilene (PET) li joriġinaw fl-Indja MEMORANDUM TA’ SPJEGAZZJONI 1. IL-KUNTEST TAL-PROPOSTA 2. Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku") fil-proċediment kontra l-importazzjonijiet tat-tertuqa tat-tereftalat tal-polietilene (PET) li joriġinaw fl-Indja. Hemm miżuri definittivi fis-seħħ u li kienu imposti mir-Regolament tal-Kunsill (KE) Nru 1292/2007 tat-30 ta' Ottubru 2007. Dawn jikkunsidraw id-dazji kumpensatorji, li kienu fis-seħħ, b'mod parallel, fil-waqt tal-impożizzjoni tal-miżuri definittivi. Dawn id-dazji kumpensatorji skadew fid-9 ta' Marzu 2011, u għalhekk jeħtieġ li r-rati tad-dazji jiġu aġġustati mill-ġdid. - Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li twettqet skont ir-rekwiżiti sostantivi u proċedurali stipulati fir-Regolament bażiku. - Dispożizzjonijiet eżistenti fil-qasam tal-proposta Hemm miżuri definittivi fis-seħħ u li kienu imposti mir-Regolament tal-Kunsill (KE) Nru 1292/2007 tat-30 ta' Ottubru 2007. - Konsistenza ma’ politiki u għanijiet oħra tal-Unjoni Ir-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea. 3. KONSULTAZZJONI MAL-PARTIJIET INTERESSATI U VALUTAZZJONI TAL-IMPATT 4. Konsultazzjoni mal-partijiet interessati Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. - Ġbir u użu ta’ għarfien espert Ma kienx hemm ħtieġa għal għarfien espert estern. - Il-valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma fihx dispożizzjonijiet għal valutazzjoni tal-impatt ġenerali iżda fih lista eżawrjenti ta’ kundizzjonijiet li jeħtieġ li jiġu vvalutati. 5. ELEMENTI LEGALI TAL-PROPOSTA 6. Sommarju tal-azzjoni proposta Il-proposta mehmuża għal Regolament tal-Kunsill tipprevedi l-azzjonijiet li ġejjin: 1) Il-livell tad-dazju residwu ta' anti-dumping kif ukoll tad-dazji anti-dumping speċifiċi għall-kumpaniji se jiġi revedut. B'mod partikolari, it-tnaqqis li kien applikat fid-dawl tal-fatt li d-dazji kumpensatorji kienu wkoll fis-seħħ, se jitneħħa. 2) Fir-rigward tal-produttur esportatur MTZ Polyfilms Ltd ("MTZ Polyfilms"), wara s-sentenza tal-Qorti Ġenerali tas-17 ta' Novembru 2009 fil-Kawża T-143/06[1] ("is-sentenza"), l-importazzjonijiet fl-Unjoni Ewropea ta' tertuqa PET manifatturata minn MTZ Polyfilms ma għadhomx aktar suġġetti għal miżuri anti-dumping imposti bir-Regolament (KE) Nru 366/2006 u r-Regolament (KE) Nru 1292/2007. Għalhekk l-MTZ Polyfilms mhijiex affettwata mill-proposta mehmuża u se tibqa' eżentata mid-dażju anti-dumping. Is-sitwazzjoni ta' MTZ Polyfilms hija suġġetta għal proċedura ta' implimentazzjoni li tnediet f'avviż ippubblikat f 'Il Ġurnal Uffiċjali tal-Unjoni Ewropea [2]. Huwa propost li l-Kunsill jadotta l-proposta mehmuża għal Regolament. - Il-bażi legali Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea. - Il-prinċipju tas-sussidjarjetà Il-proposta taqa’ fil-kompetenza esklussiva tal-Unjoni Ewropea. Għaldaqstant il-prinċipju tas-sussidjarjetà ma japplikax. - Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin: Il-forma tal-azzjoni hija deskritta fir-Regolament bażiku msemmi hawn fuq u ma tħallix lok għal deċiżjoni nazzjonali. L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u pproporzjonat mal-għan tal-proposta, mhijiex applikabbli. - Għażla tal-istrumenti Strumenti proposti: regolament. Mezzi oħra ma jkunux adegwati minħabba r-raġuni li ġejja: Mezzi oħra ma jkunux adegwati għaliex ir-Regolament bażiku ma jipprevedix għażliet alternattivi. 7. IMPLIKAZZJONI BAġITARJA Il-proposta ma għandha l-ebda implikazzjoni għall-baġit tal-Unjoni. 2011/0086 (NLE) Proposta għal REGOLAMENT TAL-KUNSILL li jemenda r-Regolament (KE) Nru 1292/2007 li jimponi dazju anti-dumping definittiv fuq importazzjonijiet ta’ tertuqa tat-tereftalat tal-polietilene (PET) li joriġinaw fl-Indja IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[3] ("ir-Regolament anti-dumping bażiku"), u b’mod partikolari l-Artikolu 14(1) tiegħu, Wara li kkunsidra r-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjjiżi li mhumiex membri tal-Komunità Ewropea[4] ("ir-Regolament bażiku kontra s-sussidji"), u b’mod partikolari l-Artikolu 18(1) tiegħu, Wara li kkunsidra l-proposta mressqa mill-Kummissjoni Ewropea ("il-Kummissjoni") wara li kkonsulta mal-Kumitat Konsultattiv, Billi: 8. Proċedura 9. Fl-10 ta' Diċembru 1999 u wara investigazzjoni ("l-investigazzjoni oriġinali kontra s-sussidji") il-Kunsill impona, bir-Regolament (KE) Nru 2597/1999, dazju definittiv kumpensatorju fuq l-importazzjonijiet tat-tertuqa tat-tereftalat tal-polietilene (PET) li joriġinaw fl-Indja[5]. Wara investigazzjoni tal-anti-dumping ("l-investigazzjoni anti-dumping oriġinali") u wara l-impożizzjoni ta' dazju anti-dumping provviżorju fl-24 ta' Frar 2001[6], bir-Regolament tal-Kummissjoni (KE) Nru 367/2001, ġie impost dazju anti-dumping definittiv fuq it-tertuqa PET li toriġina fl-Indja, bir-Regolament tal-Kunsill (KE) Nru 1676/2001 tat-13 ta' Awwissu 2001[7]. 10. Fit-8 ta' Marzu 2006, ġew ippubblikati żewġ Regolamenti tal-Kunsill li jikkonċernaw l-importazzjonijiet tat-tertuqa PET li toriġina fl-Indja. Ir-Regolament (KE) Nru 367/2006[8] li segwa investigazzjoni ta' reviżjoni ta' skadenza u li żamm id-dazju kumpensatorju definittiv ("ir-regolament ta' reviżjoni ta' skadenza kontra s-sussidji "); u r-Regolament (KE) Nru 366/2006[9] ("ir-regolament ta' emenda dwar l-antidumping ") li segwa l-investigazzjoni ta' reviżjoni interim parzjali u li emenda d-dazju antidumping definittiv fuq importazzjonijiet bħal dawn. 11. Fis-6 ta' Novembru 2007, wara reviżjoni ta' skadenza, ġie impost dazju anti-dumping definittiv fuq l-importazzjonijiet ta' tertuqa PET li joriġinaw fl-Indja, permezz tar-Regolament tal-Kunsill (KE) Nru 1292/2007[10]. 12. Fl-20 ta' Mejju 2010, ġie ppubblikat avviż[11] f 'Il-Ġurnal Uffiċjali tal-Unjoni Ewropea . Fl-avviż, il-partijiet ġew infurmati li, fid-dawl tas-sentenza tal-Qorti Ġenerali tas-17 ta' Novembru 2009 fil-Kawża T-143/06[12] ("is-sentenza"), l-importazzjonijiet lejn l-Unjoni Ewropea ta' tertuqa PET manifatturati minn MTZ Polyfilms Limited ('MTZ Polyfilms') ma humiex aktar soġġetti għall-miżuri anti-dumping imposti mir-regolament ta' emenda dwar l-anti-dumping u r-Regolament (KE) Nru 1292/2007 u li d-dazji anti-dumping definittivi mħallsa skont dawn ir-regolamenti fuq importazzjonijiet tat-tertuqa PET imanifatturati minn MTZ Polyfilms għandhom jiġu rimborżati jew rimessi. Ukoll, l-avviż reġa' fetaħ parzjalment l-investigazzjoni ta' reviżjoni anti-dumping rilevanti li tikkonċerna l-importazzjonijiet ta' tertuqa PET li joriġinaw, inter alia , fl-Indja biex tiġi implementata s-sentenza ta' hawn fuq tal-Qorti Ġenerali f'dak li għandu x'jaqsam ma' MTZ Polyfilms. 13. Id-dazju kumpensatorju impost mir-Regolament ta' reviżjoni ta' skadenza kontra s-sussidji skada fid-9 ta' Marzu 2011[13] skont l-Artikolu 18(1) tar-Regolament bażiku kontra s-sussidji. B'konformità mal-prinċipju li l-ebda prodott ma għandu jkun suġġett kemm għad-dazju anti-dumping kif ukoll għad-dazju kumpensatorju għall-fini li tiġi ttrattata l-istess sitwazzjoni waħda li ġejja minn dumping jew minn sussidjar għall-esportazzjoni, ġie stabbilit il-livell tar-rati tad-dazji anti-dumping imposti mir-Regolament (KE) Nru 1292/2007, filwaqt li tqies l-ammont ta' dazju kumpensatorju impost mir-Regolament kontra s-sussidji ta' reviżjoni ta' skadenza, b'konformità mal-Artikolu 14(1) tar-Regolament anti-dumping bażiku. Fid-dawl tal-iskadenza tad-dazju kumpensatorju, ir-rati tad-dazju anti-dumping issa ġew aġġustati. 14. Ir-rati tad-dazju anti-dumping wara l-iskadenza tad-dazju kumpensatorju tal-istess importazzjonijiet Rimarka introduttorja 15. Kif indikat fil-premessa (5) ta' hawn fuq, l-iskadenza fid-9 ta' Marzu 2011 tad-dazju kumpensatorju fuq it-tertuqa PET li toriġina fl-Indja, titlob aġġustament tar-rati tad-dazju anti-dumping. Tabilħaqq, id-dazju anti-dumping stabbilit mir-Regolament tal-Kunsill (KE) Nru 1292/2007 jikkonsisti mit-tnaqqis tal-marġni ta' sussidjar relatat mas-sussidji fuq l-esportazzjoni, mill-marġni ta' dumping Billi d-dazju kumpensatorju issa skada, il-livell tar-rati tad-dazju anti-dumping għandu jiġi ddeterminat mill-ġdid. Id-determinazzjoni tal-livell ta' dazju anti-dumping 16. Skont l-Artikolu 9(4) tar-Regolament anti-dumping bażiku, l-ammont tad-dazju anti-dumping ma għandux jaqbeż il-marġni ta’ dumping stabbilit iżda għandu jkun inqas minn dak il-marġni jekk dazju inferjuri bħal dan ikun xieraq biex jitwarrab id-dannu lill-industrija tal-Unjoni. B'konsegwenza ta' dan, il-livell ta' dazju għandu jiġi stabbilit fl-inqas livell tal-marġni ta' dumping u l-livell tal-eliminazzjoni ta' dannu. 17. F'dan ir-rigward, tajjeb li jitfakkar li fl-investigazzjoni oriġinali anti-dumping, il-livell ta' eliminazzjoni ta' dannu kien fil-każijiet kollha ogħla mill-marġni ta' dumping, kif stipulat fil-premessa (195) tar-Regolament tal-Kummissjoni (KE) Nru 367/2001 u kkonfermat mill-premessa (74) tar-Regolament tal-Kunsill (KE) Nru 1676/2001. Għalhekk, id-dazju anti-dumping għandu jiġi stabbilit fil-livell tal-marġni ta' dumping stabbiliti fir-rigward tal-varji manifatturi Indjani, li huma kif ġej: Kumpanija | Marġni ta' dumping u r-rata tad-dazju AD | Referenza | Ester Industries Limited | 29,3% | Ir-Regolament tal-Kunsill (KE) Nru 366/2006 | Garware Polyester Limited | 0% | Ir-Regolament ta’ Implimentazzjoni tal-Kunsill (UE) Nru 38/2011[14] | Jindal Poly Films Limited | 0% | Ir-Regolament tal-Kunsill (KE) Nru 1676/2001* | Polyplex Corporation Limited | 3,7% | Ir-Regolament tal-Kunsill (KE) Nru 366/2006 | SRF Limited | 15,5% | Ir-Regolament tal-Kunsill (KE) Nru 1424/2006[15] | Uflex Limited | 3,2% | Ir-Regolament tal-Kunsill (KE) Nru 366/2006** | Vacmet India Limited | 0% | Ir-Regolament ta’ Implimentazzjoni tal-Kunsill (UE) Nru 205/2011[16] | Il-kumpaniji l-oħrajn kollha (barra MTZ Polyfilms) | 29,3% | Ir-Regolament tal-Kunsill (KE) Nru 366/2006 | * Jindal Poly Films Limited dak iż-żmien kienet magħrufa bħala Jindal Polyester Limited ** Uflex Limited dak iż-żmien kienet magħrufa bħala Flex Industries Limited 18. Il-produtturi esportaturi Indjani magħrufa kollha tat-tertuqa PET, l-awtoritajiet Indjani u l-industrija tal-Unjoni tat-tertuqa PET irċevew tagħrif dwar l-azzjoni deskritta hawn fuq. 19. Wara dan l-iżvelar, bosta kumpaniji Indjani saħqu li, billi ma kinetx mitluba reviżjoni ta' skadenza għall-miżuri kumpensatorji, l-industrija tal-Unjoni kienet tidher fi stat tajjeb u għalhekk, il-miżuri antidumping għandhom jintemmu ukoll. Barra minn hekk, produttur esportatur stqarr li l-marġni medju ta' dumping tal-kampjun għandu jerġa' jiġi kkalkolat billi dan l-aħħar, wara li saret reviżjoni interim, il-Garware Polyester Limited, li kienet waħda mill-kumpaniji fil-kampjun, kienet ġiet soġġetta għal marġni ta' dumping individwali rivedut. Għandu jiġi nnotat li ż-żewġ talbiet imorru lil hinn mill-ambitu limitat tar-regolament attwali li jimmira biss lejn l-aġġustar tal-livell tar-rati ta' dazju anti-dumping eżistenti wara l-iskadenza tal-miżuri kumpensatorji simultanji fuq l-istess importazzjonijiet. Kwalunkwe talba għall-emenda tal-livell tar-rati tad-dazju anti-dumping wara bidla allegata fiċ-ċirkostanzi għandha titressaq skont l-Artikolu 11(3) tar-Regolament bażiku. Għalhekk dawn it-talbiet għandhom jiġu rrifjutati. 20. Produttur esportatur Indjan saħaq li, billi d-dazji kumpensatorji kienu skadew, il-Kummissjoni għandha issa tagħmel aġġustament fil-prezz għall-esportaturi Indjani bl-użu tal-iskema DEPB, li kienet irrifjutat matul l-investigazzjoni oriġinali u l-investigazzjoni ta' reviżjoni interim. Bla ħsara għal jekk talba bħal din tkunx tista' tiġi eżaminata fil-kuntest tar-regolament attwali ta' emenda, għandha tinġibed l-attenzjoni li, kif spjegat fit-taqsira fil-premessa (50) tar-Regolament tal-Kummissjoni (KE) Nru 367/2001 u l-premessa (47) tar-regolament antidumping ta' emenda, it-talba għal aġġustament fil-prezz għal DEPB ma kinetx ġiet aċċettata billi l-produtturi kkonċernati ma kinux urew li l-komparabbiltà fil-prezzijiet bejn il-prezzijiet domestiċi u l-prezzijiet tal-bejgħ fl-UE kienu ġew affettwati mill-benefiċċji tad-DEPB. Din is-sitwazzjoni ma nbidlitx bl-iskadenza tad-dazju kumpensatorju u għalhekk, din it-talba jkollha tiġi rrifjutata. 21. Ma waslu l-ebda kummenti sostantivi. Għalhekk, ir-rati ta' dazju għandhom jiġu riveduti għal-livelli tal-marġni ta' dumping, kif indikat fit-tabella taħt il-premessa (8) hawn fuq, ADOTTA DAN IR-REGOLAMENT: Artikolu 1 Ir-Regolament (KE) Nru 1292/2007 għandu b'dan jiġi emendat kif ġej: 22. l-Artikolu 2(2), għandu jitbiddel b'dan li ġej: "2. Ir-rata ta’ dazju anti-dumping definittiv applikabbli għall-prezz nett, liberu fil-fruntiera tal-Unjoni, qabel id-dazju, tal-prodotti manifatturati mill-kumpaniji mniżżla hawn taħt, għandu jkun kif ġej: Kumpanija | Dazju Definittiv (%) | Kodiċi Addizzjonali TARIC | Ester Industries Limited 75-76, Amrit Nagar, Behind South Extension Part-1, New Delhi — 110 003, L-Indja | 29,3 | A026 | Garware Polyester Limited Garware House, 50-A, Swami Nityanand Marg, Vile Parle (East), Mumbai 400 057, L-Indja | 0 | A028 | Jindal Poly Films Limited 56 Hanuman Road, New Delhi 110 001, L-Indja | 0 | A030 | Polyplex Corporation Limited B-37, Sector-1, Noida 201 301, Dist. Gautam Budh Nagar, Uttar Pradesh, L-Indja | 3,7 | A032 | SRF Limited Block C, Sector 45, Greenwood City, Gurgaon 122 003, Haryana, L-Indja | 15,5 | A753 | Uflex Limited A-1, Sector 60, Noida 201 301, (U.P.), L-Indja | 3,2 | A027 | Vacmet India Limited Anant Plaza, IInd Floor, 4/117-2A, Civil Lines, Church Road, Agra 282 002, Uttar Pradesh, L-Indja | 0 | A992 | Il-kumpaniji l-oħrajn kollha (barra MTZ Polyfilms Limited – kodiċi addizzjonali TARIC A031[17]) | 29,3 | A999" | Artikolu 2 Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f 'Il-Ġurnal Uffiċjali tal-Unjoni Ewropea . Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha. Magħmul fi Brussell, Għall-Kunsill Il-President[pic][pic][pic] [1] Ir-Rapporti tal-Qorti Ewropew 2009, Paġna II-04133. [2] ĠU C 131, 20.5.2010, p. 3. [3] ĠU L 343, 22.12.2009, p. 51. [4] ĠU L 188, 18.7.2009, p. 93. [5] ĠU L 316, 10.12.1999, p. 1. [6] ĠU L 55, 24.2.2001, p. 16. [7] ĠU L 227, 23.8.2001, p. 1. [8] ĠU L 68, 8.3.2006, p. 15. [9] ĠU L 68, 8.3.2006, p. 6. [10] ĠU L 288, 6.11.2007, p. 1. [11] ĠU C 131, 20.5.2010, p. 3. [12] Ir-Rapporti tal-Qorti Ewropew 2009, Paġna II-04133. [13] Avviż ta' skadenza, ĠU C 68, 3.3.2011, p. 6. [14] ĠU L 15, 20.1.2011, p. 1. [15] ĠU L 270, 29.9.2006, p. 1. [16] ĠU L 58, 3.3.2011, p. 14. [17] Rigward MTZ Polyfilms Limited (New India Centre, 5th Floor, 17 Co-operage Road, Mumbai 400039, India), qed issir referenza għall-avviż ippubblikat fil-ĠU C 131, 20.5.2010, p. 3.